Leif Aasen

Leif Olsen Aasen (født 15. februar 1918 i Vestby, død 15. oktober 1944) var en norsk motstandsmann og sabotør, aktiv i kampen mot det nasjonalsosialistiske Tyskland. Av yrke var Aasen telegrafist.

Han var under krigen med i Osvald-gruppen, som fra 1941 ble ledet av sjømannen Asbjørn Sunde. I det illegale arbeidet gikk Aasen under dekknavnet «Hagen».

Aasen flyktet til Sverige, og var en periode med i de norske politistyrkene der. Men han kom tilbake til Norge i hemmelig oppdrag. Han ble skutt i kamp med tyskerne under en razzia på Hvitsten i oktober 1944.

Aasen er gravlagt i Vestby.

Referanser

Litteratur 
 Sunde, Asbjørn: Menn i mørket, Dreyer 1947

Medlemmer av Osvald-gruppen